अरविंद केजरीवाल और कमल हासन की मुलाकात, प्रमुख खबरें जिन पर रहेगी आज नजर  
जल्द ही अपनी राजनीतिक पारी शुरू करने वाले हैं कमल हासन
अखिलेश यादव सपा के सम्मेलन को लेकर मीडिया से बात करेंगे
हमेशा की तरह संयुक्त राष्ट्र में पाकिस्तान का एजेंडा कश्मीर मुद्दा
पाकिस्तान के प्रधानमंत्री शाहिद खाकान अब्बासी संयुक्त राष्ट्र महासभा के 72वें सत्र में भाग लेने के लिए न्यूयॉर्क पहुंच गए हैं. वे वहां कश्मीर मुद्दा उठा सकते हैं. अब्बासी संयुक्त राष्ट्र महासभा को 21 सितंबर को संबोधित करेंगे. गत माह प्रधानमंत्री के तौर पर शपथ लेने के बाद सर्वोच्च अंतरराष्ट्रीय कूटनीतिक मंच पर यह उनका पहला संबोधन होगा. संयुक्त राष्ट्र में पाकिस्तान की राजदूत मलीहा लोधी ने कहा कि प्रधानमंत्री कश्मीर मुद्दे और पाकिस्तान से जुड़े अन्य मुद्दों पर बात करेंगे. संयुक्त राष्ट्र में भारत के स्थायी प्रतिनिधि सैयद अकबरुद्दीन ने उर्दू की एक मशहूर कहावत का जिक्र करते हुए गत सप्ताह कहा था कि संयुक्त राष्ट्र में कश्मीर मुद्दे को उठाने का पाकिस्तान का फैसला ‘मियां की दौड़ मस्जिद तक’ की तरह है. अकबरुद्दीन ने कहा कि दूसरी ओर भारत संयुक्त राष्ट्र महासभा के सत्र के दौरान प्रगतिशील एजेंडे पर बात करेगा.